علامہ محمد امین شہیدی:

مسلمانوں میں تفرقہ پیدا کرنا مغرب کا ایجنڈا ہے / مسلمانوں کو لڑا کر اسلحہ فروخت کرنا دشمن کی سازش کا حصہ ہے

سرزمین پاکستان کے مشھور شیعہ رہنما نے کہا: اسلام مسلمانوں کو آپس میں محبت سے رہنے کے ساتھ ساتھ غیر مذہب کے پیروکاروں سے بھی اچھا سلوک روا رکھنے کا درس دیتا ہے تاہم مسلمانوں نے آج اسلام کی تعلیمات کو بھلا دیا ہے۔

خبر کا کوڈ: ۴۴۱۷۴۴

تاریخ: ۱۲ اسفند ۲۰۱۹ - ۱۳:۵۵

رسا نیوز ایجنسی کی رپورٹ کے مطابق، انجمن طلباء اسلام کے زیر اہتمام انٹرنیشنل اسلامک یونیورسٹی اسلام آباد میں محفلِ میلاد صلی اللہ علیہ وآلہ وسلم کا انعقاد کیا جس میں  حجت الاسلام و المسلمین علامہ محمد امین شہیدی نے خطاب کیا ۔

انہوں نے اپنے بیان میں انجمن طلباء اسلام کو محفلِ میلاد کے کامیاب انعقاد پر مبارکباد پیش کرتے ہوئے کہا: محفل میں ہر مکتب فکر کے دینی رہبروں وجود خوش آئند عمل ہے ۔ بانیان و حاضرینِ محفل کو مستقبل میں ایسی ہی محفلوں کا انعقاد کرانے اور آپس میں جڑے رہنے پر تاکید کی۔

علامہ محمد امین شہیدی نے کہا کہ اسلام مسلمانوں کو آپس میں محبت سے رہنے کے ساتھ ساتھ غیر مذہب کے پیروکاروں سے بھی اچھا سلوک روا رکھنے کا درس دیتا ہے تاہم مسلمانوں نے آج اسلام کی تعلیمات کو بھلا دیا ہے۔

انہوں نے مزید کہا: مسلمان قرآن اور رسول(ص) سے محبت کی بات تو کرتے ہیں لیکن قرآن اور رسول کی تعلیمات پر عمل نہیں کرتے ۔ آج مسلمانوں کی مشکل یہ ہے کہ وہ ایک دوسرے کے خلاف ہو گئے ہیں جس کی وجہ فہمِ دین کا نہ ہونا ہے۔ آج دنیا میں جتنے بھی اسلامی ممالک ہیں وہ مختلف مشکلات کا شکار ہیں کیونکہ انہوں نے اپنے ملک اور معاشرے کے لیے اسلام(ص) کو رول ماڈل نہیں بنایا بلکہ ترقی یافتہ ممالک کے انتظام و انصرام کو اپنے لیے رول ماڈل سمجھا ہے نتیجتا مسلمان ممالک غیروں کے آگے ہاتھ پھیلائے ہوئے ہیں۔ آج اگر کہیں جنگ ہو رہی ہے تو وہ مسلم ممالک میں ہو رہی ہے اس کی وجہ اسلام کے دشمن کا اپنے مذموم مقاصد میں کامیاب ہونا ہے۔ یہ دشمنانِ اسلام کا ہی منصوبہ ہے کہ وہ مسلمانوں کو آپس میں لڑا کر مصروف رکھیں، اپنا اسلحہ بیچتے رہیں اور مسلمانوں کو ترقی، علم و دانش کے راستوں سے ہٹا کر تاریکیوں میں دھکیل دیں۔ آج مسلمان آپس میں لڑ نہ رہے ہوتے تو فلسطین اور دیگر اسلامی علاقوں کی یہ حالت نہ ہوتی۔ اب صورتحال یہ ہے کہ ہم تقریبًا ہر روز مسلمانوں پر ظلم و ستم ہوتے دیکھ رہے ہیں لیکن کچھ نہیں کر سکتے لہٰذا ہمیں چاہئے کہ ہم دینِ اسلام کی غایت و مقصد کو سمجھیں، اس پر عمل کریں، اور آپس میں متحد رہیں۔/۹۸۸/ن